Diari Oficial de la Generalitat Valenciana


Sumari del DOGV 2988, del 09-05-1997 (1997/7390)

ACORD de 22 d'abril de 1997, del Govern Valencià, pel qual s'aprova la dissolució de l'agrupació per al manteniment en comú del lloc de Secretaria dels municipis d'Ayódar, Fuentes de Ayódar i Torralba del Pinar.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2988

Data del DOGV
:   09-05-1997

Secció del DOGV
:   AUTORITATS I PERSONAL - PLANTILLES ORGÀNIQUES I RELACIONS DE LLOCS DE TREBALL

Número del document
:   1997/7390


Data del document
:   22-04-1997

Organisme emissor
:   Conselleria de Presidència

Tipus de document
:   Acord

ACORD de 22 d'abril de 1997, del Govern Valencià, pel qual s'aprova la dissolució de l'agrupació per al manteniment en comú del lloc de Secretaria dels municipis d'Ayódar, Fuentes de Ayódar i Torralba del Pinar.   
El Govern Valencià, en la reunió del dia 22 d'abril de 1997, adoptà l'acord següent:  
La Junta de l'agrupació per al manteniment en comú del lloc de secretari dels municipis d'Ayódar, Fuentes de Ayódar i Torralba del Pinar va aprovar, en sessió de 7 de maig de 1996, la dissolució d'aquesta.  
En el mateix sentit, es van manifestar l'Ajuntament d'Ayódar en sessió plenària d'11 d'octubre de 1996, l'assemblea veïnal de Fuentes de Ayódar en sessió de 21 de gener de 1996 i l'assemblea veïnal de Torralba del Pinar en sessió de 21 de gener de 1996.  
En les aquestes sessions va ser acordat pels respectius ajuntaments sol·licitar l'exempció de l'obligació de mantenir el lloc de secretari, i que les esmentades funcions siguen assumides pel Servei d'Assistència Tècnica de la Diputació Provincial de Castelló.  
L'expedient ha estat sotmès a informació pública sense que s'hagen presentat al·legacions.  
La Diputació de Castelló, per acord de la Comissió de Govern de 7 de gener de 1997, ha emès informe favorable.  
L'article 3 del Reial Decret 1.732/1994, de 29 de juliol, estableix el procediment per a la dissolució d'agrupacions d'entitats locals per a manteniment en comú del lloc de secretaria, procediment que s'ha respectat en aquest expedient, i també que correspon a les comunitats autònomes acordar-ne la dissolució.  
L'article 4 del mateix Reial Decret preveu que els municipis de menys de 500 habitants i pressupost inferior a 77.042.196 de pessetes poden sol·licitar l'exempció de l'obligació de mantenir el lloc de secretaria. Aquest requisit es compleix en cadascun dels municipis afectats, ja que Ayódar té una població de 221 habitants i 89.351.684 pessetes de pressupost, Fuentes de Ayódar amb 92 habitants i 5.287.000 pessetes, i Torralba del Pinar amb 72 habitants i 5.059.000 pessetes de pressupost.  
En l'àmbit de la Generalitat Valenciana correspon al conseller de Presidència elevar la proposta sobre desagrupació i posterior classificació dels llocs resultants, en aquest cas exempció, l'aprovació definitiva de la qual correspon al Govern Valencià, tal i com s'estableix en l'article 19.d) del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, i l'article 25 de la Llei 5/1983, de 30 de desembre, de la Generalitat Valenciana, de Govern Valencià.  
Per tant, el Govern Valencià  
ACORDA  
Dissoldre l'agrupació per al manteniment en comú del lloc de Secretaria dels municipis d'Ayódar, Fuentes de Ayódar i Torralba del Pinar.  
Declarar l'exempció de l'obligació de mantenir el lloc de secretaria als municipis d'Ayódar, Fuentes de Ayódar i Torralba del Pinar. Les funcions atribuïdes al lloc suprimit seran exercides per la Diputació Provincial de Castelló.  
Contra aquest acord, que posa fi a la via administrativa, podrà interposar-se, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'aquest acord en el Diari Oficial de la Generalitat Valenciana.  
València, 22 d'abril de 1997  
El conseller secretari del Govern Valencià,  
JOSÉ JOAQUÍN RIPOLL SERRANO